
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                               Pongračevo

KLASA: 024-08/22-003/531

URBROJ: 251-13-11-16-22-3
Zagreb, 09. ožujka 2022.



Z A P I S N I K
s  11. sjednice Vijeća Mjesnog odbora Pongračevo, održane 09. ožujka 2022. u 17.00 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Marijana Horvat, Oto Čaleta, Vedran Đidara, Bruno Orešković, Mila Vlajo
Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 7 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 10. sjednice. 

Predsjednica daje na glasovanje zapisnik s 10. sjednice koji je  prihvaćen JEDNOGLASNO.

Predsjednica predlaže dopunu dnevnog reda točkom: Prijedlog zaključka o prenamjeni 10 parkirnih mjesta u Ulici Višnje Stahuljak za potrebe isključivo zaposlenika PŠ Pongračevo.
Predsjednica daje prijedlog dopune dnevnog reda na glasovanje, koja je prihvaćena JEDNOGLASNO.

Predsjednica predlaže sljedeći 
DNEVNI RED

1. Prijedlog Programa utroška sredstava s pozicije ,,ostali nespomenuti rashodi poslovanja"
2. Prijedlog zaključka o postavljanju spremnika za odlaganje psećeg otpada na lokacijama:

- u Ladučkoj ulici na zelenoj površini kod nogometnog igrališta „Šparta elektra“

- na zelenom otoku na raskrižju Stubičke, Bersečke i Žutničke ulice

- kod spremnika za otpad na raskrižju Stubičke i Žutničke ulice

3. Prijedlog zaključka o sadnji stabala u Ulici Matka Baštijana na raskrižju s Učkinom ulicom na zelenoj površini

4. Prijedlog zaključka za zakup zemljišta oznake dio k.č. 3130 k.o. Trešnjevka 

5. Prijedlog zaključka o prenamjeni 10 parkirnih mjesta u Ulici Višnje Stahuljak za potrebe isključivo zaposlenika PŠ Pongračevo
6. Pitanja, prijedlozi i obavijesti
koji je prihvaćen  JEDNOGLASNO
Ad 1. Prijedlog programa utroška sredstava s pozicije „Ostali nespomenuti rashodi poslovanja“ Mjesnog odbora Pongračevo za 2022. godinu
Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

PROGRAM 
	UTROŠKA SREDSTAVA S POZICIJE

„OSTALI NESPOMENUTI RASHODI POSLOVANJA“

1. Vijeće Mjesnog odbora Pongračevo iz razdjela 0502 Proračuna Grada Zagreba na poziciji 262/3299 za 2022. godinu ima 8.400,00 kuna.

2. Vijeće Mjesnog odbora Pongračevo predlaže utrošak sredstava iz točke 1. ovog Programa za nabavljanje sredstava i materijala za čišćenje objekta Mjesne samouprave Pongračevo na slijedeći način: 

· wc papir u roli, širina role 91 mm, dužina listića 11 cm                                 10 kom

· papirni ručnici u roli, dvoslojni, rola 22,5 cm                                                  4 kom

· dezinfekcijsko sredstvo za ruke s raspršivaćem od 500 ml                              2 kom

· sredstva za pranje sanitarija od 650 ml                                                             1 kom

· sredstvo za pranje podova i keramičkih pločica 1 litara                                   2 kom

· sredstvo za pranje prozora                                                                                 2 kom

· tekućina za odštopavanje odvoda                                                                      2 kom               

· vreće za smeće crne, 30 litara                                                                          20 kom

· tekući sapun za ruke s dispanzerom                                                                  4 kom

· osvježivač za wc školjku                                                                                   5 kom

· tablete za pisoare                                                                                               5 kom

· spužvice za čišćenje                                                                                         10 kom

· krpe za pod, za sve vrste podova                                                                     10 kom

· metla                                                                                                                  1 kom

· partviš                                                                                                                1 kom

· lopatica za smeće s dugačkom drškom                                                             1 kom

· gumene rukavice                                                                                               5 kom                                         

3. Ovaj će Program biti dostavljen Gradskom uredu za mjesnu samoupravu, civilnu zaštitu i sigurnost.

Ad 2. Prijedlog zaključka o postavljanju spremnika za odlaganje psećeg otpada

Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo

ZAKLJUČAK
1. Vijeće Mjesnog odbora Pongračevo predlaže postavljanje spremnika za odlaganje psećeg otpada na lokacijama:

- u Ladučkoj ulici na zelenoj površini kod nogometnog igrališta „Šparta elektra“

- na zelenom otoku na raskrižju Stubičke, Bersečke i Žutničke ulice

            - kod spremnika za otpad na raskrižju Stubičke i Žutničke ulice

2. Ovaj Zaključak dostavlja se Vijeću Gradske četvrti Trešnjevka – sjever
Ad 3. Prijedlog zaključka o sadnji stabala u Ulici Matka Baštijana na raskrižju s Učkinom ulicom na zelenoj površini

Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo

ZAKLJUČAK

1. Vijeće Mjesnog odbora Pongračevo traži sadnju stabala i drugog zelenila u Ulici Matka Baštijana na raskrižju s Učkinom ulicom,  koja je očišćena i raskrčena od smeća i suhog raslinja krajem prošle godine.
2. Ovaj Zaključak dostavlja se Vijeću Gradske četvrti Trešnjevka – sjever

Ad 4. Prijedlog zaključka za zakup zemljišta oznake dio k.č. 3130 k.o. Trešnjevka

Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo

ZAKLJUČAK

1. Vijeće Mjesnog odbora Pongračevo suglasno je sa zakupom zemljišta oznake dio  k.č. 3130 k.o. Trešnjevka po zahtjevu Vere Stanišak Bušić za namjenu uređenje zelenih površina. Članovi Vijeća su obišli navedenu lokaciju i zaključili da se lokacija već koristi za traženu namjenu.
2. Ovaj Zaključak dostavlja se Vijeću Gradske četvrti Trešnjevka – sjever

Ad 5. Prijedlog zaključka o prenamjeni 10 parkirnih mjesta u Ulici Višnje Stahuljak za potrebe isključivo zaposlenika PŠ Pongračevo

Predsjednica usmeno informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo
ZAKLJUČAK

1. Vijeće Mjesnog odbora Pongračevo zaprimilo je molbu građana čija djeca pohađaju PŠ Pongračevo o premještanju parkirališnih mjesta za zaposlenike škole iz dvorišta škole u Ulicu Višnje Stahuljak na javnu gradsku površinu koja se nalazi s istočne strane škole. Osim toga traže da se postojeće parkiralište prenamjeni u sportsko igralište s mobilnim koševima ili golovima (sve u skladu s potrebom za slobodnim vatrogasnim prilazom). Traže i otključavanje školskog igrališta nakon radnog vremena kako bi igralište bilo dostupno za korištenje djeci.

	2. Ovaj Zaključak dostavlja se Vijeću Gradske četvrti Trešnjevka – sjever




Ad 6. Pitanja, prijedlozi i obavijesti
Član Vijeća Vedran Đidara informira Vijeće o radionici koju organizira u suradnji s Gradskim uredom za gospodarstvo, održivi razvoj i strategijsko planiranje. Radi se o radionici o EU fondovima i mogućim izvorima sredstava za bržu realizaciju projekata zelene infrastrukture. Do kraja ožujka se očekuje prijedlog programa radionice od strane Ureda a kroz 30 dana se očekuje provedba putem virtualnih kanala. Radionica je namijenjena svim zainteresiranim vijećnicima.
Nakon sjednice  je održan sastanak s članovima uredništva „Mapiranje Trešnjevke“ Sašom Martinović Kunović i Vanjom Radovanović o ideji organiziranja Dana MO Pongračevo u lipnju ove godine a u suradnji s korisnicima prostora MO Pongračevo i ostalim zainteresiranim građanima i udrugama s prostora našeg Mjesnog odbora.
Članovi Vijeća komentiraju kako još uvijek nije sanirana vlaga na zidu u prostoriji u kojoj se održava sjednica te traže informacije o poduzetim koracima.

Budući da nema više pitanja, predsjednica Vijeća zaključuje sjednicu.
Sjednica je završila u 18.00 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo

                                                                                                                        Lana Belinić, v.r.
